Henri Giffard

Henri Giffard (* 8. február 1825, Paríž, Francúzsko† 15. apríl 1882, tamže) bol francúzsky inžinier, vynálezca parného injektoru a konštruktér prvej riaditeľnej vzducholode.

Životopis 
Po vyštudovaní Lycée Condorcet nastúpil ako technický inžinier železnice v St. Germain. Tam sa venoval zlepšovaniu parných rušňov. V roku 1851 si dal patentovať použitie parného stroja pre pohon vzducholode. V roku 1852 zostrojil prvú známu riaditeľnú vzducholoď.

24. septembra 1852 uskutočnil prvý úspešný riadený 27 km dlhý let z Paríža do Élancourtu.

V roku 1863 dostal Rad čestnej légie.

V roku 1882 spáchal samovraždu kvôli slepote, je pochovaný na Cimetière du Père-Lachaise (21. divízia).

Je jedným zo 72 významných mužov, ktorých meno je zapísané na Eiffelovej veži v Paríži..

Referencie

Iné projekty

Externé odkazy 
 Who Was the First Person to Fly?
 Was ist was? Henri Giffard

Zdroj 

Francúzski inžinieri
Francúzski konštruktéri
Francúzski leteckí konštruktéri
Francúzski vynálezcovia
Osobnosti pochované na Père-Lachaise
Osobnosti z Paríža
Obete samovrážd